འདུལ་བ་མེ་ཏོག་འཕྲེང་རྒྱུད་དུ།གལ་ཏེ་སྡེ་སྣོད་འཛིན་པ་ཞིག་ཡིན་ན་ཁྱིམ་སར་བབས་ཚར་ན་ཡང་བསྟན་པ་ལ་ཕན་ཐོགས་ཡོད་པ་དང་།དེ་ལ་དམིགས་བསལ་གྱི་བདག་རྐྱེན་འགའ་རེ་གནང་འོས་པའི་དགོངས་ཚུལ་གསུངས་ཡོད།འདུལ་བ་དང་རབ་ཏུ་བྱུང་བ་ཁོ་ན་བསྟན་པ་རིན་པོ་ཆེའི་ཚབ་བྱེད་མཁན་དངོས་དེ་ཡིན་པར་ངེས་ཤེས་སྙིང་ཐག་པ་ནས་ཡོད།དེའི་ཆ་ནས་མི་ཚོས་འདུལ་ཁྲིམས་ལ་འཛིན་པའི་ནན་ཏན་གྱི་ལྟ་སྟངས་དེ་ཡང་ངས་བསམ་ན་ཧ་ཅང་ཡག་པོ་རེད།ཡིན་ན་ཡང་།ང་ཚོས་མ་འོངས་པའི་སངས་རྒྱས་བསྟན་པའི་ཡུན་གནས་ཀྱི་ཐད་ལ་ཡང་བསམ་བློ་གཏོང་སྟངས་འགའ་རེ་གྲ་སྒྲིག་སྡུག་ས་ནས་བྱེད་དགོས།